Mensaige (lhibro)

Mensaige () ye un lhibro de l poeta pertués Fernando Pessoa. Ye cumpuosto por 44 poemas, i fui chamado pul poeta de "lhibro pequeinho de poemas". Salido an 1934 pula eiditora Parceria António Maria Pereira, l lhibro fui cuntemplado ne l miesmo anho cul Prémio Antero de Quental, na catadorie de «poema ó poesie suolta», de l Secretariado Nacional de Anformaçon, cula direçon de António Ferro, l jobe eiditor de la Revista Orpheu, que fui salida an dous númaros an 1915.

Salida solo un anho antes de la muorte de l outor, la obra trata de l glorioso passado de Pertual de forma apologética i antenta achar un sentido pa la antiga grandura i la decadéncia eisistente na época an que l lhibro fui scrito. Glorifica arriba de todo l stilo camoniano i l balor simbólico de ls heirois de l passado, cumo ls çcubrimientos pertueses. Ye amostrando las bertudes pertuesas que Fernando Pessoa acradita que l paíç puoda "regenerar", ó seia, tornar-se grande cumo fui ne l passado atrabeç da balorizaçon cultural de la naçon. L poema más famoso de l lhibro ye Mar Pertués (Mar Português).

L lhibro fui traduzido an mirandés por Amadeu Ferreira, cula antrada de Fernando de Castro Branco, i cul salimiento de la eiditora Zéfiro an 2011.

Catadorie:Lhibros de Pertual
Catadorie:Lhéngua mirandesa